तनिमा ने सभी के लिए कुछ न कुछ ख़रीदा था, मगर बेटे के लिए कुछ भी नहीं। बड़ी असमंजस में थी कि बेटे के लिए क्या चीज खरीदें ! फिर, बेटे की उम्र जो ठहरी सत्रह-अठारह साल। पेंट व शर्ट के कपडे या अच्छे ब्रांड वाले जूते या कलाई-घडी? इस नाजुक उम्र के मोड़ पर, बच्चों की पसंद, माँ-बाप की पसंद से काफी भिन्न होती है। माँ-बाप की अपनी पसंद से खरीदी हुई चीजों को देखकर, वे अपनी नाक-भौं सिकोड़ने लगते हैं।यही कारण था कि वह अपने बेटे के लिए अपनी पसंदीदा कोई भी चीज नहीं खरीद पाती थी। एक लम्बी यात्रा पूरी कर लेने के बाद वह अपने शहर की तरफ जा रही थी। अचानक उसकी नजर पड़ी, एक लड़के पर, जो उसके बेटे के हम- उम्र था, पानी से भरे हुए पोलिथीन में रंग-बिरंगी मछलियों को लेकर जा रहा था कहीं। उसे रोक कर वह पूछने लगी, "कहाँ से लाये हो इनको?बहुत ही सुन्दर दिखाई दे रही हैं!"
प्रफुल्लित होकर, पीछे की तरफ घुमकर अपने हाथ से इशारा करते हुए बताया था, "वहीं जो सामने 'सी-वर्ल्ड' से लिखी हुई तख्ती देख रही हो न, वहीं से।"
घर लौटने के बाद, सूटकेस खोलकर दिखाने लगी थी वह उन सब चीजों को एक-एक कर, जो खरीद कर लायी थी वह उनके लिए। बेटे की जब बारी आई, तब बेटे ने पूछा था,
"माँ, मेरे लिए?"
अलग से झोले में से तनिमा ने एक पैकेट निकाला था। "वाऊ!" ख़ुशी से झूम उठा था वह। कहाँ से लाये हो? तनिमा के हाथ से वह पैकेट छीनकर मछलियों को नज़दीक से देखने लगा था। फिर कहने लगा,
"माँ, हम एक 'एक्वेरियम' खरीदेंगे।"
"एक्वेरियम या और कुछ?" 'सोने से गढ़मण महँगी।' जानते हो एक मामूली से मामूली एक्वेरियम का दाम दो-ढाई हज़ार से कम नहीं है। फिर इसके रख-रखाव के कई झमेले अलग से! इतनी मुश्किलें मोल लेने से क्या फ़ायदा? मैं खरीदी इसे अपने शौक से कि तुमको पसंद आयेगी, अ़ब तुम इसके लिए बात को और खींच रहे हो जो एक्वेरियम खरीदने की बात करते हो?"
"तब आप क्यों लायी हो?" गुस्सा से बोला था वह, "मछली क्या कोई गुब्बारे जैसी चीज है, जो एक-आध घंटा खेलने के बाद फुस्स हो जायेगी।" अपने वैलेट में से एक छोटा सा पैकेट निकाली थी तनिमा, इस पैकेट में लाल-नीले रंग का मछ्लियों का दाना था।
"लो, यह तुम्हारी मछ्लियों का भोजन।"
मछ्लियों को एक बड़े से जार में रखा गया था। पानी में तैरती हुई मछलियाँ बहुत ही खुबसूरत दिखाई दे रही थी। कुछ काले-पीले रंग की चितकबरी मछलियाँ, तो कुछ थी सुनहरे रंग की चमकीली मछलियाँ और कुछ थी गहरे-लाल रंग की मनमोहक मछलियाँ। सभी मछलियाँ अलग-अलग नाम से जानी जाती थी। अतिशीघ्र बेटे को इन मछलियों से प्यार हो गया। अगर पानी जरा-सा भी मैला हो जाता था, मछलियों का सुन्दर चमकीला रंग साफ़ दिखाई नहीं देता था। तुंरत ही वह जार के अन्दर से पानी को बदल देता था।
मछलियों के घर आये हुए तीन-चार दिन हुए थे, कि बेटे को बाहर हॉस्टल में पढाई करने के लिए जाना पडा था। जाते-जाते कई बार यह कहते हुए गया था, "मेरी इन मछलियों का ख्याल रखना, यह मेरी सबसे बड़ी अमानत है"
ऐसे भी तनिम